Sigmarius Gabriel

Sigmarius (vulgo: Sigmar) Gabriel (natus 12 Septembris 1959 Goslariae) vir publicus Germaniae  et sodalis Socialis Democraticae Factionis Germaniae (SPD) est.

 Munus 
Post scholam finitam Gabriel Gottingae linguae Theodiscae, rebus politicis, sociologiae studebat atque annis 1989 - 1990 magister institutionis laborabat.

 Cursus honorum 
Ab anno 1977 Gabriel sodalis SPD est, annis 1990 - 2005 legatus senatus terrae Saxoniae Inferioris erat et annis 1998/1999 atque praeterea 2003 - 2005 praeses legatorum suae factionis. 15 Decembris 1999 successor Gerhardi Glogowski praeses ministrorum Saxoniae Inferioris electus est. Sed electionem popularem anno 2003 perdidit et Christianus Wulff (CDU) successor eius factus est. Electione foederali anni 2005 legatus Dietae Foederalis electus est et etiam annis 2009 atque 2013 iterum creatus est. Ab 22 Novembris 2005 Administer Foederalis Oecologiae erat. Post electionem 27 Septembris 2009 perditam administer dimissus est, sed a sua factione Gabriel 13 Novembris praeses novus factionis SPD creatus est. Anno 2013 iterum legatus ad Dietam Foederalem electus die 17 Decembris eiusdem anni Administer Foederalis Oeconomiae et vicecancellarius in consilio ministrorum Angelae Merkel nominatus estn-tv.de die 17 Decembris 2013. Die 24 Ianuarii 2017 Gabriel nuntiavit se candidatum cancellarii foederalis factionis Socialis Democraticae non futurum neque praesidem SPD. Se ministrum rerum exterarum successorem Francisci Gualterii Steinmeier futurum essewelt.de die 24 Ianuarii 2017. Die 27 Ianuarii eiusdem anni ministerium suscepitDie Welt die 27 Ianuarii 2017. Die 19 Martii eiusdem anni Martinus Schulz eius successor praeses factionis SPD electus estspiegel.de die 19 Martii 2017. Anno 2017 iterum legatus ad Dietam Foederalem Germaniae electus est.

 Nexus externi 
 Pagina personalis
 Curriculum vitae in pagina Dietae Foederalis

 Notae 

Categoria:Alumni Universitatis Goettingensis
Categoria:Praesides ministrorum Saxoniae Inferioris
Categoria:Legati Dietae Foederalis Germaniae
Categoria:Administri Foederales Oecologiae
Categoria:Administri Foederales Oeconomiae
Categoria:Administri Foederales Rerum Exterarum
Categoria:Cancellarii Vicarii Germaniae
Categoria:Praesides SPD